**SUSITARIMAS DĖL DEFEKTŲ VALDYMO IŠSKAITOS TAIKYMO**

**PRIE SUTARTIES NR. S-167 NR. 1**

2024-06-13

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-03-02 Šalys sudarė pirkimo sutartį Nr. S-167 (toliau – **Sutartis**), projekte „Kelio ruožo nuo industrinio parko teritorijos iki valstybinės reikšmės magistralinio kelio A9 Panevėžys–Šiauliai (Kairių aplinkkelio) tiesimas“;
2. Sutarties pagrindu Rangovas AB „HISK“ įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutartimi Rangovas įsipareigojo kokybiškai atlikti rangos darbus, laikantis Sutarties bei teisės aktų reikalavimų;
4. Darbams yra keliami reikalavimai, numatyti 2009-01-12 AB Lietuvos Automobilių kelių direkcijos prie susisiekimo ministerijos generalinio direktoriaus įsakymo Nr. V-16 dėl Automobilių kelių dangos konstrukcijos asfalto sluoksnių įrengimo taisyklių ĮT asfaltas 08 (toliau – IT Asfaltas08);
5. Rangovas dalį darbų atliko su trūkumais, t. y. viršutinio asfalto dangos sluoksnio iš SMA 8 S PMB 45/80-55 įrengiamame kelio ruože užfiksuotas defektas: kelio 4968 m2 (nuo Pk 13+36 d. p. iki Pk 7+15 d. p.) plote nustatytas viršutinio asfalto dangos iš SMA 8 S sluoksnio defektas netenkina norminių reikalavimų, numatytų ĮT ASFALTAS 08 203 punkte, taip pat ĮT Asfaltas 23 projekto 298-300 punktuose nustatytų ribinių asfalto mišinio oro tuštymių verčių reikalavimų ir viršija leistinas ribas (toliau – **Defektas**);
6. Šalys patvirtina savo supratimą, jog dėl Defekto sutarties rezultatas yra galimas naudoti pilna apimtimi, o Defektas neturės neigiamų padarinių Sutarties rezultato kokybiškumui ir (ar) ilgaamžiškumui;
7. Vertinant tai, kad Defekto pašalinimas yra netikslingas (pašalinimo kaina yra neproporcinga, lyginant su dėl pašalinimo gaunama nauda Sutarties rezultatui), todėl šalys siekia susitarti dėl defektų suvaldymo išskaitos taikymo;

Šalys, remdamosi Sutarties 80 punktu sudaro šį susitarimą dėl defektų kompensacijos (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria, jog dėl Defekto Rangovui yra taikytina 50 % išskaita 4968 m2 plote, kuriame yra nustatytas defektas, atliktų asfalto viršutinio dangos sluoksnio iš SMA 8 S PMB 45/80-55E mišinio darbų sumos. Išskaitos apskaičiavimo mechanizmas pagal Sutartyje numatytų darbų „Asfalto viršutinis dangos sluoksnis iš mišinio SMA 8 S, h=0.04 m” nurodytą įkainį 11,79 Eur/m2 (Sutarties Darbų kiekių žiniaraščio Nr. 1- Susisiekimo dalis, 3 skyriaus „Kelio dangos konstrukcija“ 3.3 eilutė, „Šiurkštinimas skaldyta mineraline medžiaga fr. 2/5“ nurodytą įkainį 0,82 Eur/m2 (Sutarties Darbų kiekių žiniaraščio Nr. 1- Susisiekimo dalis, 3 skyriaus „Kelio dangos konstrukcija“ 3.4 eilutė ir „Gruntavimas bitumine emulsija C60BP4-S (m2)“ nurodytą įkainį 0,32 Eur/m2 (Sutarties Darbų kiekių žiniaraščio Nr. 1- Susisiekimo dalis, 3 skyriaus „Kelio dangos konstrukcija“ 3.7 eilutė).
2. Šalys susitaria, kad dėl Rangovui pritaikytos išskaitos neapmokamų darbų sumą sudaro 38 862,93 Eur su PVM (trisdešimt aštuoni tūkstančiai aštuoni šimtai šešiasdešimt du eurai, 93 ct), kuri susideda iš (11,79 Eur/m2 x 4968 m2 +0,82 Eur/m2 x 4968 m2 + 0,32 Eur/m2 x 4968 m2) x 50%=32118,12 Eur be PVM ir 6744,81 Eur PVM.
3. Šalys susitaria pakeisti Sutarties 12 punktą ir išdėstyti jį nauja redakcija:

„Sutarties kaina, nustatyta viešojo pirkimo metu yra 6 464 069,24 EUR su PVM (šeši milijonai keturi šimtai šešiasdešimt keturi tūkstančiai šešiasdešimt devyni eurai, 24 ct.) Sutarties kaina be PVM yra 5 342 205,98 EUR (penki milijonai trys šimtai keturiasdešimt du tūkstančiai du šimtai penki eurai, 98 ct.), 21 proc. PVM yra 1 121 863,26 (vienas milijonas vienas šimtas dvidešimt vienas tūkstantis aštuoni šimtai šešiasdešimt trys eurai, 26 ct.) Eur.

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina sumažėja toliau nurodyta suma: 38 862,93 Eur (su PVM). Galutinė Sutarties kaina yra: 6 464 069,24 Eur (su PVM).
2. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
3. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
4. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
5. Susitarimas yra neatskiriama ir sudėtinė Sutarties dalis.
6. Susitarimo priedai:

9.1. Priedas Nr. 1 - 2024-06-12, S-06.12-1AM DĖL KOMPENSACINIŲ PRIEMONIŲ TAIKYMO

9.2. Priedas Nr. 2 – 2024-04-12, SD/24-404 S-167 Dėl oro tuštymių

9.3. Priedas Nr. 3 - 2024-05-16, 2-7482 VIA LIETUVA DĖL KOMPENSACINIŲ PRIEMONIŲ

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Atstovaujama įgalioto darbuotojo | RANGOVAS  **AB ,,HISK“**  S. Kerbedžio g. 7, LT-35104 Panevėžys  Įmonės kodas 147710353  PVM kodas LT477103515  A.s. Nr. LT 02 4010 0412 0009 0263  AB Luminor bankas, b. k. 40100  El. p. info@hisk.lt  Atstovaujama įgalioto darbuotojo |